Keramiske teglsten har ikke særlige behov for vask. Den glatte overflade holdes ren ved hjælp af regn, slud og sne. Uglaserede tegltagsten udvikler over tid en smuk patina, der typisk kendetegner gamle tegltag. Den skal ikke vaskes af.
Hvis man alligevel ønsker en vask, anbefales vandslange og forsigtig børstning med kost. Højtryksvask bør kun benyttes med lavt tryk og god afstand mellem dyse og overflade. Peg vandstrålen ovenfra og ned, og undgå en vandstråle direkte ind mellem tagsten, beslag og kamme. Højtryksvask med for højt tryk kan skade både taglægning og undertag, så vær forsigtig.